Diari Oficial de la Generalitat Valenciana


Sumari del DOGV 6272, del 21-05-2010 (2010/5469)

ORDE 7/2010, de 4 de maig, de la Conselleria de Justícia i Administracions Públiques per la qual es crea el fitxer informatitzat Alerta ProgramasUe.Info.
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/05/04/7/dof/vci/html**

### Dades del document

Número de DOGV
:   6272

Data del DOGV
:   21-05-2010

Secció del DOGV
:   I. DISPOSICIONS GENERALS

Número del document
:   2010/5469


Data del document
:   04-05-2010

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * protecció de dades
    * administració regional
    * legislació
    * base de dades
    * dades personals

ORDE 7/2010, de 4 de maig, de la Conselleria de Justícia i Administracions Públiques per la qual es crea el fitxer informatitzat Alerta ProgramasUe.Info. [2010/5469]  
Preàmbul  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que serà d'apliccaió a les dades de caràcter personal enregistrades en suport físic que les faça susceptibles de tractament i a tota modalitat d'ús posterior d'estes dades pels sectors públic i privat.  
Així mateix, l'esmentada Llei Orgànica disposa en l'article 20 que la creació, modificació o supressió dels fitxers de les Administracions Públiques només podran fer-se mitjançant disposició general publicada en el Boletín Oficial del Estado o diari oficial corresponent. En desplegament de la referida llei, els articles 52 a 54 del Reglament aprovat per Reial Decret 1720/207, de 21 de desembre, contemplen el procediment i la forma per a la creació de fitxers de titularitat pública i també del seu contingut.  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina en els seus articles 10 i següents, el procediment d'inscripció en este últim dels fitxers informatitzats de dades personals creats o gestionats pels distints òrgans i entitats de la Generalitat, així com que l'aprovació de la disposició de caràcter general per la qual es creen els fitxers informatitzats correspon a la Conselleria competent per raó de la matèria.  
En sonseqüència, d'acord anb el que establix l'article 28.e) de la Llei 5/1983, de 30 de desembre, de Govern Valencià i una vegada complits els tràmits establits en l'article 12 del Decret 96/1998, de 6 de juliol, del Govern Valencià, així com en el Decret 24/2009, de 13 de febrer, del Consell, sobre els projectes normatius de la Generalitat i conforme amb el Consell Jurídic Consultiu de la Comunitat Valenciana,  
ORDENE  
Article 1. Objecte  
La present orde té com a objecte la creació i regulació del fitxer informatitzat de titularitat pública de la Conselleria de Justícia i Administracions Públiques descrits en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2. Obligacions sobre la confidencialitat, seguretat i integritat de les dades de caràcter personal  
El titular de l'òrgan administratiu responsable de l'esmentat fitxer, el qual es determina en el punt A) de l'annex, adoptarà les mesures de gestió i organització que calguen per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3. Dret d'oposició, accés, rectificació i cancel·lació  
Les persones afectades pel fitxer informatitzat referit poden exercitar el seu dret d'accés, rectificació i cancel·lació de dades quan siga procedent, davant de l'òrgan que es concreta en el punt H) de l'annex d'esta orde.  
DISPOSICIÓ FINAL  
Única. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 4 de maig de 2010  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA  
Annex únic  
A) Responsable del fitxer  
Nom de l'òrgan responsable del fitxer o tractament: Direcció General de Relacions Externes.  
Denominació de l'ens públic al qual pertany: Generalitat, Conselleria de Justícia i Administracions Públiques.  
B) Identificació i finalitat del fitxer  
Nom: Alerta ProgramasUe.Info  
Descripció detallada de la finalitat i usos previstos: llista de subscriptors a l'alerta automàtica vinculada a la base de dades sobre línies de finançament de la Unió Europea www.programasue.info  
Tipificació corresponent a la finalitat i usos previstos: servici d'informació personalitzada sobre programes europeus  
C) Origen i procedència de les dades  
Origen de les dades: sol·licitud de la persona interessada   
Procediment d'arreplegada: formulari en línia  
Col·lectius o categories d'interessats: ciutadans, representants d'entitats interessats a rebre informació  
D) Tipus de dades, estructura i organització del fitxer  
Dades relatives a la comissió d'infraccions:   
Dades de caràcter identificatiu: nom, e-mail, institució, país.  
Altres tipus de dades: àrees d'interés   
Sistema de tractament: automatitzat  
E) Mesures de seguretat  
Nivell de seguretat adoptat: bàsic.  
F) Cessió o comunicació de dades: òrgans de la Generalitat  
G) Transferències internacionals de dades: no es produïxen transferències internacionals de dades  
H) Dret d'oposició, accés, rectificació i cancel·lació  
Òrgan, servici o unitat davant el qual s'hauran d'exercitar els drets d'accés, rectificació, cancel·lació i oposició: Direcció General de Relacions Externes, carrer Juristes, núm. 10, 46249 València.


Còpia Permalink ELI